Diari Oficial de la Generalitat Valenciana


Sumari del DOGV 6565, del 14-07-2011 (2011/7592)

Notificació de la sentència dictada en el judici de divorci contenciós número 781/2010.
---------------------------------------------------------------------------------------

### Dades del document

Número de DOGV
:   6565

Data del DOGV
:   14-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7592


Organisme emissor
:   Jutjat de Primera Instància i Instrucció número 1 d'Alcoi

Tipus de document
:   Edicte

Notificació de la sentència dictada en el judici de divorci contenciós número 781/2010. [2011/7592]  
Divorci contenciós 000781/2010  
De: Boutiche Aicha.  
Procuradora: Francisca Arranz Hernández.  
Contra: Ahmed Sellami i Ministeri Fiscal.  
Procurador/a: -  
En aquest procediment de demanda de divorci, seguit a instàncies de Boutiche Aicha contra Ahmed Sellami, sent-ne part el Ministeri Fiscal, s'ha dictat la sentència que, literalment, és com segueix:   
   
«Sentència número 000092/2011   
Alcoi, 20 de juny de 2011   
Jutgessa: Patricia Moreno Sevillano.  
Divorci contenciós 781/2010   
Demandant: Aicha Boutiche.   
Procuradora: Francisca Arranz Hernández.  
Lletrat: Emilio Borrachina Mataix.  
Demandat: Ahmed Sellami (no compareix).   
Rebel  
  
Antecedents de fet   
Primer. Aicha Boutiche va formular, a través de la seua representació processal, demanda de divorci contra Ahmed Sellami, en què després d'exposar els fets i fonaments de dret que estimava aplicables, acabava sol·licitant que es dicte sentència per la qual es decrete la dissolució del matrimoni per divorci, atribució de l'ús i gaudi de l'habitatge conjugal i del parament per a la demandant, la guarda i custòdia per a la mare i la pensió d'aliments en la quantia de 255 euros mensuals.   
 Segon. Admesa i tramitada la demanda de forma legal, aquesta es va traslladar a la part demandada i se la va citar perquè la contestara dins del termini de 20 dies. La part demandada no va contestar la demanda i va ser declarada en situació de rebel·lia.   
 Tercer. Convocades les parts a la vista, l'actora va ratificar la seua demanda i el demandat no va comparéixer, per la qual cosa, obert el període probatori, es va admetre a la part actora la documental la qual es va considerar reproduïda i al Ministeri Fiscal l'interrogatori de la part actora, cosa per la qual es va considerar conclòs l'acte i les actuacions van restar vistes per a dictar sentència.   
 Quart. Es considera provat:  
1. Que en data 12 de setembre de 1988, els qui hui són litigants van contraure matrimoni d'acord amb la legislació marroquina.   
2. Que actualment el demandat resideix a França i que està absent més d'un any.   
Cinqué. Que en la tramitació de les actuacions s'han observat les prescripcions legals.   
   
Fonaments de dret   
 Primer. L'article 107.2 del Codi Civil disposa que la separació i el divorci es regiran per la llei nacional comuna dels cònjuges en el moment de la presentació de la demanda. En aquest cas, en tractar-se de litigants del Marroc, cal aplicar la legislació esmentada. I de conformitat amb l'article 98 en relació amb l'article 104 del Codi de Família del Marroc és causa de divorci l'absència durant més d'un any del marit de la llar conjugal.   
En aquestes actuacions va quedar provada aquesta absència, i pertoca, per tant, acordar-ne el divorci.   
 Segon. Quant a les mesures establides en l'article 91 del Codi Civil, pertoca adoptar les mesures següents:   
1. La titularitat de la pàtria potestat serà compartida entre ambdós progenitors, si bé, atesa l'absència del pare, correspondrà a la mare l'exercici de la pàtria potestat.   
2. S'atribueix a la mare la guarda i custòdia dels fills menors d'edat ja que el pare es troba absent i se'n desconeix el parador.   
  
3. Pel que fa al règim de visites del fill menor, atesa l'edat d'aquest menor i la nul·la relació que hi ha amb el pare, es deixa al criteri del menor la possibilitat de relacionar-se amb son pare en el cas que aquest manifeste la seua voluntat d'exercir l'esmentat règim de visites.   
  
4. Respecte de la pensió d'aliments, pel fet de no quedar acreditades les circumstàncies econòmiques del pare, ja que aquest no ha comparegut a l'acte de la vista, es fixa una pensió d'aliments a favor del fill menor d'edat de 180 euros mensuals que haurà de fer-se efectiva dins dels cinc primers dies de cada mes en el número de compte que la mare determine i que s'actualitzarà anualment d'acord amb l'índex de preus de consum determinat per l'Institut Nacional d'Estadística o qualsevol altre organisme que el substituïsca.   
5. Pel que fa a les despeses extraordinàries, aquestes es pagaran a mitges entre ambdós progenitors, i tenen aquesta consideració les despeses de salut no incloses dins de l'assegurança mèdica, odontòleg, oftalmòleg, ulleres, lentilles i qualssevol altres de caràcter extraordinari no necessari, com ara classes particulars d'anglés, esports sempre que hi haja el consentiment de l'altre progenitor. No tindran la consideració de despeses de caràcter extraordinari els llibres de text, el material escolar, els llibres, les matrícules o el menjador escolar que s'entendran incloses dins de la pensió d'aliments.  
6. S'atribueix l'ús i gaudi del domicili familiar a la mare així com els mobles, els efectes i el parament familiar.   
7. Pel que fa a la sol·licitud efectuada per la part actora en l'acte de la vista relativa al pagament de la totalitat del préstec pel pare, no pertoca cap pronunciament respecte d'això ja que es tractar d'una petició extemporània atés que aquesta s'ha realitzat en l'acte de la vista i ha vulnerat així el dret de defensa del demandat.   
 Tercer. En matèria de costes no s'aprecien motius per a la seua especial imposició.   
 Vistos els preceptes legals esmentats i la resta aplicables de manera general.  
   
Dispositiva   
Estime parcialment la demanda interposada per Aicha Boutiche contra Ahmed Sellami i dispose la dissolució del matrimoni, per divorci dels expressats, amb l'adopció de les mesures següents:   
1. La titularitat de la pàtria potestat serà compartida entre ambdós progenitors, si bé, atesa l'absència del pare, correspondrà a la mare l'exercici de la pàtria potestat.   
2. S'atribueix a la mare la guarda i custòdia dels fills menors d'edat ja que el pare es troba absent i se'n desconeix el parador.   
  
3. Pel que fa al règim de visites del fill menor, atesa l'edat d'aquest menor i la nul·la relació que existeix amb el pare, es deixa al criteri del menor la possibilitat de relacionar-se amb son pare en el cas que aquest manifeste la seua voluntat d'exercir l'esmentat règim de visites.   
  
4. Respecte de la pensió d'aliments, pel fet de no restar acreditades les circumstàncies econòmiques del pare, ja que aquest no ha comparegut a l'acte de la vista, es fixa una pensió d'aliments a favor del fill menor d'edat de 180 euros mensuals que haurà de fer-se efectiva dins dels cinc primers dies de cada mes en el número de compte que la mare determine i s'actualitzarà anualment de conformitat amb l'índex de preus de consum determinat per l'Institut Nacional d'Estadística o qualsevol altre organisme que el substituïsca.   
5. Pel que fa a les despeses extraordinàries, aquestes es pagaran a mitges entre ambdós progenitors, i tenen aquesta consideració les despeses de salut no incloses dins de l'assegurança mèdica, odontòleg, oftalmòleg, ulleres, lentilles i qualssevol altres de caràcter extraordinari no necessari, com ara classes particulars d'anglés, esports sempre que hi haja el consentiment de l'altre progenitor. No tindran la consideració de despeses de caràcter extraordinari els llibres de text, el material escolar, els llibres, les matrícules o el menjador escolar que s'entendran incloses dins de la pensió d'aliments.   
6. S'atribueix l'ús i gaudi del domicili familiar a la mare així com els mobles, els efectes i el parament familiar.   
7. Pel que fa a la sol·licitud efectuada per la part actora en l'acte de la vista relativa al pagament de la totalitat del préstec pel pare, no pertoca cap pronunciament respecte d'això, ja que es tracta d'una petició extemporània atés que aquesta s'ha realitzat en l'acte de la vista i ha vulnerat així el dret de defensa del demandat.   
 Tot això sense un pronunciament exprés en costes.  
 Comuniqueu aquesta resolució, una vegada ferm el pronunciament de divorci, al registre civil en què conste inscrit el matrimoni.   
 Contra aquesta resolució es pot interposar un recurs d'apel·lació dins del termini de cinc dies des de la notificació.   
 Per a admetre a tràmit el recurs, caldrà acreditar, amb l'escrit d'interposició d'aquest, la constitució prèvia del dipòsit de 25 euros, si es tracta d'un recurs de reposició o revisió, i de 50 euros, si es tracta d'un d'apel·lació, en el compte de dipòsits i consignacions obert al Banesto amb el número 0087 per a aquest Jutjat, que es tornarà si s'estima totalment o parcialment el recurs, i es perdrà si s'admet o es confirma la resolució (disposició addicional 15a LO 1/2009).   
   
Així ho pronuncie, mane i firme.   
 Publicació. La sentència anterior ha sigut firmada, llegida i publicada pel jutge que la subscriu, mentre estava celebrant audiència pública el dia de hui. En done fe».   
   
Atés que el demandat esmentat, Ahmed Sellami, es troba en parador desconegut, expedisc aquest edicte a fi que valga de notificació de forma deguda.   
   
Alcoi, 20 de juny de 2011.- La secretària judicial: Lidiana Anduix Serra.